क्रांतिकारी कुमारानंद को याद किया
ब्यावर| स्वतंत्रतासेनानी कुमारानंद को स्मरण कर भाकपा की स्थापना सालगिरह मनाई गई। इस अवसर पर कार्यकर्ताओं ने कहा कि कुमारानंद भाकपा के ना केवल श्रेष्ठतम नेताओं में से एक थे बल्कि ब्रिटिश साम्राज्य विरोधी राष्ट्रमुक्ति आंदोलन की क्रांतिकारी विचारधारा के ध्वजवाहक थे। उनके योगदान को कभी भुलाया नहीं जा सकता। वह राजस्थान में कम्युनिस्ट पार्टी के जन्मदाता थे। अंत समय तक वे लाल झंडे के नेता रहे। इस अवसर पर भाकपा की स्थापना दिवस पर भी विचार रखे गए। वक्ताओं ने कहा कि हमें इस बात का गर्व है कि भाकपा ने ऐसे सैकड़ों बेदाग, किसान, मजदूर, समाजवादी विचारधारा से लैस कार्यकर्ता एवं नेताओं को समाज सेवा के लिए तथा भारतीय समाज में क्रांतिकारी रूपांतरण के लिए समाज के सन्मुख पेश किया है। इस दौरान प्रमुख रूप से राजमल, जगदीश प्रसाद, पुष्कर नारायण, मदन गोपाल वर्मा, श्यामलाल, बंशीलाल, ओमप्रकाश, दिनेश शर्मा, अजय, रामू गहलोत, रोशन मिस्त्री, महिपाल, मुकेश कुमार, मधु देवी, विमला देवी आदि मौजूद थीं। इस दौरान दो मिनय का मौन रखकर श्रद्धांजलि दी गई और स्वामी कुमारानंद के बताए रास्ते पर चलने का अह्वान किया गया।
कुमारानंद की जयंती मनाते कम्युनिष्ट कार्यकर्ता।
hin_Deva hin_Deva awa_Deva